recursal/SuperWikiNEXT-32B huggingface dataset:
**مسلسل غزل** ایک قسم کی شاعری ہے جو ہو بہو غزل کی ہی طرح ہوتی ہے بلکہ یہ غزل کی ہی ایک قسم ہے۔ بس فرق ہی یہ ہے کہ غزل کا ہر شعر ایک الگ معنی لیے ہوتا ہے۔ اس لیے معنوہ اعتبار سے غزل کا ہر شعر ایک دوسرے سے جدا اور آزاد ہوتا ہے اور اپنے آپ میں مکمل ہوتا ہے۔ مگر مسلسل غزل کا ہر شعر کسی ایک خاص کیفیت کی نمائندگی کرتا ہے۔ ممتاز شعرا میں میر، نظیر اکبر آبادی، حسرت موہانی، حالی، جوش ملیح آبادی، کلیم عاجز ، اقبال اور فراق گورکھپوری وغیرہ نے مسلسل غزلیں کہی ہیں۔ نمونہ کے طور اقبال، مومن اور حسرت اور کیلم عاجز کی غزلیں پیش ہیں:

### اقبال

ستاروں سے آگے جہاں اور بھی ہیں
ابھی عشق کے امتحاں اور بھی ہیں

تہی زندگی سے نہیں یہ فضائیں
یہاں سینکڑوں کارواں اور بھی ہیں

قناعت نہ کر عالم رنگ و بو پر
چمن اور بھی آشیاں اور بھی ہیں

اگر کھو گیا اک نشیمن تو کیا غم
مقامات آہ و فغاں اور بھی ہیں

تو شاہیں ہے پرواز ہے کام تیرا
ترے سامنے آسماں اور بھی ہیں

اسی روز و شب میں الجھ کر نہ رہ جا
کہ تیرے زمان و مکاں اور بھی ہیں

گئے دن کہ تنہا تھا میں انجمن میں
یہاں اب مرے رازداں اور بھی ہیں۔

### مومن

جو ہم میں تم میں قرار تھا تمھیں یاد ہو کہ نہ یاد ہو
وہی یعنی وعدہ نباہ کا تمھیں یاد ہو کہ نہ یاد ہو

وہ جو لطف مجھ پہ تھے بیشتر وہ کرم کہ تھا مرے حال پر
مجھے سب ہے یاد ذرا ذرا تمھیں یاد ہو کہ نہ یاد ہو

وہ نئے گلے وہ شکایتیں وہ مزے مزے کی حکایتیں
وہ ہر ایک بات پہ روٹھنا تمھیں یاد ہو کہ نہ یاد ہو

جسے آپ گنتے تھے آشنا جسے آپ کہتے تھے با وفا
میں وہی ہوں مومنؔ مبتلا تمھیں یاد ہو کہ نہ یاد ہو

### حسرت موہانی

چپکے چپکے رات دن آنسو بہانا یاد ہے
ہم کو اب تک عاشقی کا وہ زمانا یاد ہے

باہزاراں اضطراب و صدہزاراں اشتیاق
تجھ سے وہ پہلے پہل دل کا لگانا یاد ہے

بار بار اٹھنا اسی جانب نگاہ شوق کا
اور ترا غرفے سے وہ آنکھیں لڑانا یاد ہے

تجھ سے کچھ ملتے ہی وہ بے باک ہو جانا مرا
اور ترا دانتوں میں وہ انگلی دبانا یاد ہے

کھینچ لینا وہ مرا پردے کا کونا دفعتاً
اور دوپٹے سے ترا وہ منہ چھپانا یاد ہے

جان کر سوتا تجھے وہ قصد پا بوسی مرا
اور ترا ٹھکرا کے سر وہ مسکرانا یاد ہے

تجھ کو جب تنہا کبھی پانا تو از راہ لحاظ
حال دل باتوں ہی باتوں میں جتانا یاد ہے

جب سوا میرے تمھارا کوئی دیوانہ نہ تھا
سچ کہو کچھ تم کو بھی وہ کارخانا یاد ہے ۔

### کلیم عاجز

تم گل تھے ہم نکھار ابھی کل کی بات ہے

ہم سے تھی سب بہار ابھی کل کی بات ہے

بیگانہ کہو غیر کہو اجنبی کہو

اپنوں میں تھا شمار ابھی کل کی بات ہے

آج اپنے پاس سے ہمیں رکھتے ہو دور دور

ہم بن نہ تھا قرار ابھی کل کی بات ہے۔
**کے پی ڈنڈاپانی** 2011ء سے 2016 ءتک بھارت کے کیرالہ کے ایڈووکیٹ جنرل رہے۔

ابتدائی زندگی
-------------

**کے پی** دنداپانی کیرالہ میں پیدا ہوئے۔ وہ آنجہانی وی کے پدمنابھن اور ایم کے نارائنی کے بیٹے تھے۔ **کے پی ڈ**نڈاپانی نے اپنی ابتدائی تعلیم سینٹ البرٹ ہائی اسکول، ایرناکولم سے مکمل کی۔ ابتدائی تعلیم کے بعددنداپانی نے سینٹ البرٹ کالج میں داخلہ لیا۔ اور اپنی ڈگری کی تکمیل کے بعدانہوں نے گورنمنٹ لا کالج، ایرناکولم میں پروفیشنل ڈگری کے لیے داخلہ لیا۔جہاں انھوں نے قانون کی ڈگری مکمل کی اور 1968ء میں گریجویشن کیا اور اسی سال بطور وکیل داخلہ لیا۔ کے پی ڈنڈاپانی نے 17 مئی 1968 ءکو بطور وکیل داخلہ لیا۔

کیریئر
------

انھوں نے اپنی قانونی پریکٹس آنجہانی ایس ایسوارا ایر، سینئر ایڈوکیٹ کے تحت شروع کی۔ انھوں نے سال 1972ء میں اپنی اہلیہ سمتی ڈنڈاپانی کے ساتھ آزادانہ پریکٹس شروع کی۔ وہ سول، کمپنی، آئین اور فوجداری قوانین کے شعبے میں پریکٹس کر رہے تھے۔ سال 1996ء میں انھیں کیرالہ ہائی کورٹ کا جج مقرر کیا گیا۔ تاہم تقرری کے پانچ ماہ بعد ہی ان کا تبادلہ گجرات ہائی کورٹ میں ہوا۔ سال 2006 ءمیں انھیں کیرالہ ہائی کورٹ نے اپنی اہلیہ کے ساتھ سینئر وکیل کے طور پر نامزد کیا تھا۔ وہ پاور گرڈ کارپوریشن آف انڈیا ،  لیلا گروپ آف کمپنیز، نیشنل انسٹی ٹیوٹ آف ٹیکنالوجی کالیکٹ ، گریٹر کوچین ڈیولپمنٹ اتھارٹی ، تھنگل کنجو مسالیار کالج آف انجینئرنگ، کولم، مالابار سمیت کئی کمپنیوں اور اداروں کے قانونی مشیر اور اسٹینڈنگ کونسلر تھے۔ کرسچن کالج، کوزی کوڈ اور KITEX گروپ آف کمپنیز۔ وہ کیرالہ ہائی کورٹ ایڈوکیٹ ایسوسی ایشن کے صدر تھے۔ وہ کیرالہ ہائی کورٹ لیگل سروس اتھارٹی کے کمیٹی ارکان میں سے ایک تھے۔

ذاتی زندگی
----------

اس کی شادی سماتھی سے ہوئی تھی اور اس کے دو بچے ہیں۔ بیٹی مٹھو آسٹریلیا میں ایک پریکٹس وکیل ہے اور بیٹا ملو کیرالہ ہائی کورٹ کا پریکٹس وکیل ہے۔ ان کی اہلیہ سمتی ڈنڈاپانی بھی کیرالہ ہائی کورٹ میں پریکٹس کرنے والی سینئر وکیل ہیں۔

حواشی
-----

1. ↑  "The Office of the Advocate General of Kerala"۔ 22 مارچ 2019 میں اصل سے آرکائیو شدہ۔ اخذ شدہ بتاریخ 28 دسمبر 2012  الوسيط `|url-status=` تم تجاهله (معاونت)
2. ↑  "Information"۔ Law Department Library۔ Law Department - Government of Kerala۔ 04 اگست 2016 میں اصل سے آرکائیو شدہ۔ اخذ شدہ بتاریخ 28 دسمبر 2012  الوسيط `|url-status=` تم تجاهله (معاونت)
3. ↑  "POWER GRID CORPORATION OF INDIA LTD. versus RAMAKRISHNA PILLAI, GOURI NIVAS"۔ اخذ شدہ بتاریخ 28 دسمبر 2012
4. ↑  "Kerala High Court Legal Services Committee"۔ اخذ شدہ بتاریخ 28 دسمبر 2012
5. ↑  "Members"۔ Kerala State Legal Services Authority۔ اخذ شدہ بتاریخ 28 دسمبر 2012
**زید حامد** ایک آزاد و باگفتہ خود (Self-Styled) دفاعی امور بالخصوص افغان امور کے ایک ماہر ہیں۔ ان کا تعلق پاکستان سے ہے۔ آپ کا ٹی وی شو براس ٹیکس اس وقت وسیط کے مقبول ترین پروگراموں میں سے ایک ہے جو ہر اتوار کی شب 8:00 نیوز ون چینل سے نشر کیا جاتا ہے۔ براس ٹیکس کے لیے پاکستانی مفل فکر (Thinktank) کا نام بھی جال محیط عالم اور اخبارات میں آتا ہے جو علاقائی و عالمی سیاسیات و واقعات کے پاکستان پر اثرات کا مطالعہ کرتا ہے۔ انھوں نے افغان جہاد میں خود بھی حصہ لیا۔ اسی لیے زید کے تجزیے حقیقت سے نزدیک سمجھنے والے حلقے میں بھی پائے جاتے ہیں۔۔ تعلیمی اعتبار سے زید کے بارے میں کہا جاتا ہے کہ انجینئر ہیں اور این ای ڈی یونیورسٹی سے برقیاتی ہندسیات میں سند تکمیل کی  جبکہ براس ٹیک کے اپنے موقع پر شمارندی ہندسیات میں تکمیل سند کا ذکر ملتا ہے۔

تنقید
-----

6 اکتوبر 2008ء کو کراچی کے ایک روزنامے امّت میں شائع ہونے والے مضمون۔ کے مطابق 2000ء میں کراچی کے ایک شخص یوسف علی نے نبوّت کا جھوٹا دعویٰ کیا جس کو لاہور ہائیکورٹ نے ناقابل تردید ثبوت کی بنا پر سزائے موت سنادی تھی۔ لیکن بعد از کافی علما نے یوسف کے حق میں بیان دیے کہ یوسف پہ لگایا جانا والا الزام غلط تھاکہ اسں نے نبوت کا دعویٰ کیا۔ اور یہ الزام بھی غلط ہے کہ یوسف نے زید حامد کو اپنا خلیفہ بنایا تھا اس حوالے سے کراچی کے ایک ہفت روزہ تکبیر میں اس حوالہ سے کافی مواد شائع ہوا جس میں موجودہ زید حامد کو زید زمّان بتایا گیا ہے کہا جاتا ہے کہ زید حامد نے اس حوالے سے کافی ترد یدی بیان دے چکے ہیں کہ یوسف کی اپنی سوچ سے میرا کوئی واسطہ نہیں،اور کہا میں حضرت محمدؐ کوآخری نبی اور ختم نبوتؐ پہ یقین رکھتا ہوں۔

بیرونی روابط
------------

* روئےخطآرکائیو شدہ (Date missing) بذریعہ brasstacks.pk (Error: unknown archive URL)

حوالہ جات
---------

1. 1 2  Indian muslim. in پر ایک مضمون آرکائیو شدہ (Date missing) بذریعہ indianmuslims.in (Error: unknown archive URL)
2. 1 2 3  pakistan herald پر ایک مضمون آرکائیو شدہ (Date missing) بذریعہ pakistanherald.com (Error: unknown archive URL)
3. 1 2  brasstack کا موقع آن لائن آرکائیو شدہ (Date missing) بذریعہ brasstacks.pk (Error: unknown archive URL)
4. ↑  pakistan first.com کا موقع آن لائن[*مردہ ربط*]
5. ↑  جسارت اخبار کا عکس[*مردہ ربط*] (امت اخبار کے مضمون کا عکس آن لائن پتہ تبدیل یا ختم ہوجانے کی صورت میں یہاں دیکھا جا سکتا ہے)
6. ↑  "یوسف کے بارے میں مضمون"۔ 20 جولا‎ئی 2009 میں اصل سے آرکائیو شدہ۔ اخذ شدہ بتاریخ 07 اکتوبر 2009  الوسيط `|url-status=` تم تجاهله (معاونت)
**نال** صوبہ بلوچستان میں خصدار شہر سے ساڑھے چار کلومیٹر جنوب مغرب میں واقع ہے۔ کوئٹہ سے اس کا فاصلہ تقریباً تین سو بیس کلومیٹر ہے۔ اس کی آبادی کی جگہ ایک ٹیلے پر مشتمل ہے۔ جس کی نچلی چٹانوں میں متعدد قبریں ملی ہیں۔ ایک عرصہ تک یہاں سے بے حساب چیزیں لوٹیں گئیں۔ بہر حال جب پتہ لگا تو آبادی اور قبرستان دونوں کی کھدائی کی گئی۔ ابھی تک یہ طہ نہیں ہوا کہ اس جگہ آبادی پہلے بنی یا قبرستان۔ لیکن چونکہ جدید دور میں جب پہلے پہل مردوں کو دفن کرنے کا رواج ہوا تو قبرستان ہمیشہ آبادی کی مغرب جانب بنایا جاتا تھا۔ بعد میں یہ دستور وادی سندھ کی تہذیب میں بھی رہا اور یہی دستور آج بھی زندہ ہے۔ اگر قبرستان گاؤں مشرقی جانب ہو یعنی مغربی جانب ہو تو یہ یقین کیا جا سکتا ہے کہ قبرستان پرانا ہوگا اور اس کے قریب آبادی بعد میں بسی ہوگی۔ اس صورت میں مدفون قبروں کے رفتگان کسی اور گاؤں سے آئے ہوں گے۔ جو مشرق میں رہ ہوگا۔

اگر اس اصول کو پیش نظر رکھیں تو آبادی زیادہ پرانی ہوگی اور قبرستان انہی لوگوں کا ہوگا۔ قبروں میں سے 300 سو کے قریب برتن ملے ہیں۔ جن میں ایک سے زیادہ رنگ استعمال نہیں ہوئے ہیں۔ ان میں بعض میں پوری کی پوری لاش صحیح سلامت دفن کردی گئی ہے اور بعض میں صرف لاش کی ہڈیاں دفن کی گئیں ہیں۔ گویا آبادی میں بیک وقت دو رواج رہے ہوں گے۔ ایک جو مردوں کو دفن کرتے تھے اور دوسرے جو مردوں کو کہیں کھلے رکھ دیتے تھے۔ جب گدھ چیلیں اور کوئے لاش کا گوشت کھا جاتے تھے تو لاش کی ہڈیاں دفن کردیتے تھے۔ ان لاشوں کے ساتھ منقش برتنوں کے علاوہ تامبے کے اوزاروں کے ذخیرے بھی ملے ہیں۔ ان میں چبٹی کلہاڑیاں بھی ملی ہیں۔ جن میں بعض کے پھل دونوں کناروں پر مڑے ہوئے ہیں اور بعض سادہ بھی ملی ہیں۔ ان میں سے ایک قبر میں سنگ خارا کی بنی ہوئی ایک مہر ملی ہے۔ جس پر عقاب یا چیل بنا ہوا ہے۔ جس نے اپنے پنجے ایک سانپ گاڑ رکھے ہوئے ہیں۔ اس تصویر کا کیا مفہوم ہے؟ یقین سے کچھ کہنا مشکل ہے۔ ویلر اس کا رشتہ ہندو دیو مالا کے کردار ’ گاڑدوا ‘ سے جوڑتا ہے۔ ان قبروں میں بعض جگہ برتن لاش یا تو ہڈیوں کے پاس رکھے ہوئے ہیں اور بعض جگہ برتن کے اندر ہڈیاں رکھی ہوئی ہیں۔ جو ظاہر ہے کہ رحم مادر کی علامت ہے۔ ی

حوالہ جات
---------

1. ↑  حیٰی امجد۔ تاریخ پاکستان قدیم دور
سمیتِ وراثہ (genotoxicity) کا لفظ دو الفاظ، سمیت (toxicity) اور وراثہ (gene) کو آپس میں ملا کر بنائی گئی ایک اصطلاح ہے جس سے مراد کسی بھی شے یعنی substance کی وہ خاصیت ہوتی ہے جس کی مدد سے وہ وراثوں (باالفاظ دیگر یوں بھی کہہ سکتے ہیں کہ موراثہ (genome)) کی کاملیت (یعنی اس کے وجود کی صحت) کو متاثر کرے یا ضرر پہنچائے، سادہ الفاظ میں یوں کہہ سکتے ہیں کہ کسی بھی شے کی وراثوں کو نقصان پہنچانے والی خاصیت کو سمیت وراثہ کہا جاتا ہے۔ یہاں سمیت کا لفظ، سم سے بنا ہے اور سُمّـِـيّـَـت (سُم + می + یت) ادا کیا جاتا ہے۔ ان اشیاء کو کہ جو سمیتِ وراثہ میں ملوث ہوں ان کو سامِ وراثہ (genotixic) کہا جاتا ہے اور جیسا کہ ان کے موراثہ کو ضرر پہنچانے کے فعل سے اندازہ لگایا جا سکتا ہے کہ ان کی وجہ سے وراثوں (یا DNA) کی متوالیت میں خلل پیدا ہوتا ہے یوں یہ سامِ وراثہ اشیاء طفرہ (mutation) کی پیدائش کا موجب ہوتی ہیں اور ان کو مطفرین (mutagens) تصور کیا جاتا ہے۔ اگر یہ طفرہ کسی سرطان (cancer) سے متعلق وراثے (یعنی وراثہ الورم یا وراثہ کابت الورم) میں نمودار ہو جائے تو پھر ان سامِ وراثہ اشیاء کی وجہ سے سرطان پیدا ہو سکتا ہے اور ایسی صورت میں ان کو مسرطن (carcinogen) تسلیم کیا جاتا ہے۔ یہ بات قابل توجہ ہے کہ لازمی نہیں کہ ایک سام وراثہ (genotixic)، ہمیشہ بطور مطفر (mutagen) ہی ظاہر ہو بعض اوقات ان کی وجہ سے طفرہ پیدا ہوئے بغیر بھی سمیت وراثہ کا ظہور دیکھنے میں آتا ہے اور اسی طرح یہ بھی ضروری نہیں ہے کہ ہر mutagen، ہمیشہ سرطان پیدا کرے یعنی ہمیشہ بطور carcinogen عمل کرے۔

حوالہ جات
---------

1. ↑  ایک انگریزی موقع آن لائن پر سمیت وارثہ، مطفر اور مسرطن کا بیان آرکائیو شدہ (Date missing) بذریعہ gta-us.org (Error: unknown archive URL)۔
ہیومن پـیـپـیـلوما وائرس کو مختصر HPV بھی کہا جاتا ہے وائرس کی یہ نوع (species) دراصل وائرسوں کے طبقہ (genus) پـیـپـیـلووائریڈی کا ایک رکن ہے جو انسانی خلیات میں داخل ہوکر (یعنی ان کو عدوی / infected کرکے) نسیج کی نامعمول (abnormal) نشو و نما پیدا کر سکتا ہے۔ HPV نوع کی سو سے زائد اقسام (strains) شناخت کی جاچکی ہیں جن میں سے اکثر بے ضرر ہیں، کچھ جلدی ثولول (skin warts) کا باعث بنتی ہیں جو ہاتھ یا پاؤں پر نمودار ہوتے ہیں۔ اس وائرس کی کچھ اقسام ایسی بھی ہوتی ہیں جنسے سرطان پیدا ہو سکتا ہے۔ اس کے علاوہ HPV کی تیس کے قریب اقسام جنسی منقولی (sexually transmitted) ہوتی ہیں جنمیں سے کچھ تناسلی ثولول (genital warts) پیدا کرتے ہیں اور کچھ گردنہ سرطان یعنی رحم گردن کے سرطان (cervical cancer) کا موجب بنتے ہیں (اس کے بارے میں اندازہ لگایا گیا ہے کہ 99 فیصد گردنہ سرطان کا موجب یہی وائرس ہوتا ہے)۔

  

جنسی طور پر فعال بالغوں میں سے 80 فیصد کسی نہ کسی وقت HPV کی کسی ایک یا دوسری قسم سے عدوی (infected) یعنی متاثر ہوتے ہیں، مگر ان میں سے اکثر میں کوئی علامت نہیں ظاہر ہوتی اور وہ اپنی کیفیت سے بے خبر رہتے ہیں لیکن اس کے باوجود یہ افراد اس وائرس کو دوسروں میں منتقل کرسکتے ہیں

ساخت
----

گو کہ تمام اقسام کے HPV وائرس کسی نہ کسی حد تک ایک دوسرے سے اختلاف رکھتے ہیں لیکن ان میں کئی باتیں مشرک ہوتی ہیں۔ مثلاً یہ نسبتا چھوٹے اور غیرغلاف دار وائرس ہیں یعنی ان میں غلاف نہیں پایاجاتا (غلاف دراصل خلیاتی جھلی کی مانند، لپڈ دوتہی جھلی ہوتی ہے جو وائرسوں کے کیپسڈ کے گرد لپٹی ہوتی ہے)۔

انکا جسم، جینیاتی مادے اور اس کے گرد پروٹین کے غلاف پر مشتمل ہوتا ہے جس کو کیپسڈ کہتے ہیں۔۔ جینیاتی مادہ دراصل دوہرا DNA ہوتا ہے جو مختلف اقسام کی پروٹین تیارکرتا ہے یہ پروٹین میزبان خلیے کی پروٹین کے ساتھ ملکر وائرس کی درون خلیاتی افزائش میں کام آتی ہیں۔
**کمالیہ** ٹوبہ ٹیک سنگھ کی تحصیل ہے۔ یہ دریائے راوی پر واقع ایک خوبصورت تاریخی شہر ہے کمالیہ کا کھدر ساری دنیا میں اپنے نام اور معیار کے لحاظ سے مشہور ہے کمالیہ کی مرکزی جامع مسجد بادشاہ جہانگیر کے دور میں بنائی گئی دو مشہور بازار صدر بازار اور اقبال بازار بے و مارکیٹس ریلوے روڈ چیچہ وطنی روڈ ماموکانجن روڈ کاروباری مراکز رجانہ روڈ پر پولٹری بزنس کے دفاتر ہیں کمالیہ پولٹری کے بزنس کی وجہ سے ملک بھر میں مشہور ہے اس کے علاؤہ کمالیہ شہر میں بھنڈی توری کی وسیع پیمانے پر کاشت کی جاتی ہے جسے پشاور سے کراچی تک پسند کیا جاتا ہے۔ کمالیہ کی مرکزی عیدگاہ 1914 میں انجمن اسلامیہ کے زیر اھتمام بنائی گئی شہر کی سب سے بڑی عیدگاہ ہے۔90 فی صد آبادی اہل سنت ہے جبکہ باقی دیگر مسالک اور مذاہب کے لوگ بھی یہاں آباد ہیں۔ سٹی کمالیہ مقامی انتظام میونسپل کمیٹی سر انجام دیتی ہے اس کا سربراہ شہر کے انتظامی امور چلاتا ہے موجودہ چیرمین کا نام ملک محمد شریف یے تحصیل کمالیہ 26 یونین کونس پر مشتمل ہے۔ کمالیہ کی سیاست میں چند خاندانوں کا ذکر کرنا مناسب ہوگا جن میں راجپوت، کھرل، کاٹھیہ، ارائیں، گجر، فتیانہ،لیل اور سید خاندان معروف ہیں۔ کمالیہ میں پوسٹ گریجوئیٹ کالج فار بوائز، ڈگری کالج برائے خواتین،گورنمنٹ ٹیکنالوجی کالج، ایلیمنٹری کالج برائے طلبہ، طالبات اور بے شمار تعلیمی ادارے ہیں۔ کمالیہ کی روحانی شخصیات میں پیر سید منیر احمد شاہ مرحوم آف دھولر شریف ،پیر سید شیراز احمد قادری آف قادر بخش شریف،پیر علی بابا آف دربار قطب علی شاہ بہت اہم مقام رکھتے ہیں۔ کالعدم سپاہ صحابہ کے راہنما مولا نا محمد احمد لدھیانوی کا تعلق بھی اسی شہر سے ہے۔

مشاہیر
------

* ثمینہ رحمت منال

محلے
----

* محلہ محب علی شاہ
* محلہ پگھلانوالہ
* محلہ مدینہ آباد
* محلہ اسلام پورہ
* زیشان کالونی
* بہلول والہ
* بگائی والہ

حوالہ جات
---------
**کوشلیا** (سنسکرت: कौशल्या‎) ایودھیا کے راجا دشرتھ کی تین رانیوں میں سے سب سے بڑی اور رام کی ماں تھی۔ یہ سلطنت کوشل کے راجا بھانو بھان کی لڑکی تھی جو راجا دشرتھ سے بیاہی گئی۔ انھیں کے لڑکے رام ہیں۔ جب رام کا اشومیدھ یگیہ مکمل ہو گیا تو ماں کا انتقال ہو گیا۔ اس نام کی اور بھی کچھ خواتین ہوئی ہیں جن میں ایک کرشن کی بیوی بھی تھیں۔ شانتنو کے بیٹے بچتر ویریہ کی بیوی امبالکا کا دوسرا نام بھی کوشلیا تھا اور پورو کی ایک بیوی اسی نام کی تھیں جن کے فرزند مشہور جنمے جئے تھے۔ ایسا معلوم ہوتا ہے کہ سلطنتِ کوشل کی کنّیا ہونے کی وجہ سے ان خواتین کو کوشلیا کہتے تھے۔ جیسے مگدھ میں پیدا ہونے والی ماگدھی اور متھلا میں پیدا ہونے والی کو متھل کہتے ہیں۔ لیکن اس نام سے زیادہ مشہور رام کی والدہ ہیں جن کا ذکر راماین میں احترام کے ساتھ کیا گیا ہے۔ ایک اعلیٰ درجہ کا کردار رکھنے والی عورت ہونے کے اعتبار سے ان کی عظمت زبان زد عام ہے۔

رام بن (جنگل) کو جانے سے پیشتر جب اپنی ماں کوشلیا سے اجازت لینے کے لیے جاتے ہیں تو کوشلیا کو حیرت ہوتی ہے جس دن ولی عہد بنایا جا رہا ہو اس دن جنگل میں جا کر رہنے کے لیے کہا جا رہا ہے۔ وہ بڑی ہمت سے اس قدر کہتی ہیں کہ اگر صرف باپ نے بن باس لینے کے لیے کہا ہے تو ماں کا حق باپ سے بھی زیادہ سمجھ کر میں کہتی ہوں کہ بن کو مت جاؤ۔ لیکن اگر باپ اور دوسری ماں دونوں نے ایسا کہا تو تمھارے لیے بن ہی سیکڑوں ایودھیا کے مانند ہے۔ بن کے دیوتا ہی تمھارے باپ اور بن کی دیویاں ہی تمھاری مائیں ہیں۔ صرف تمھاری عمر کے خیال سے میں روکنا چاہتی تھی۔ مگر اب ایودھیا میں تمھارا کوئی کام نہیں ہے۔ تم خوشی سے 14 سال تک جنگلوں میں رہنا اور اس بدنصیب ماں کو یاد کرتے رہنا۔

حوالہ جات
---------

1. ↑

| * د
* ب
* ت
ہندو دیوی دیوتا اور کتب |
| --- |
| دیو | 
* تری مورتی
	+ برہما
	+ وشنو
		- رام
		- کرشن
	+ شیو
* گنیش
* کارتیکے
* ہنومان
* اندر
* سوریا
* *مزید*

 | ہندو اوم کار |
| دیویاں | 
* تری دیوی
	+ سرسوتی
	+ لکشمی
		- سیتا
		- رادھا
	+ پاروتی
		- ستی
		- کالی
		- آدی پراشکتی
		- مہاودیا
* درگا
* شکتی
* نودرگا
* ماتریکا
* *مزید*

 |
| متون | 
* وید
	+ رگ
	+ سام
	+ یجر
	+ اتھر
* اپنشد
* پران
* رامائن
* مہا بھارت
* بھگود گیتا
* پتنجلی یوگ سوتر
* *مزید*

 |
| 
* ہندو مت
* ہندو اساطیر

 |
**حضرت عبد اللہ بن نافعؒ** کا شمار تبع تابعین ہوتا ہے۔

### نام ونسب

عبد اللہ نام،ابو محمد کنیت اوروالد کا اسم گرامی نافع تھا،مدینہ طیبہ کے رہنے والے تھے،بنو مخزوم سے نسبت ولاء رکھنے کے باعث مخزمی مشہور ہوئے،ممتاز ائمہ میں ان کی ہم نام ایسی شخصتیں ملتی ہیں جن کے باپ کا نام بھی نافع تھا،اس لیے اکثر اوقات علما کو ثقاہت وعدالت اور علم و فضل کی تعیین میں خلط مبحث ہو گیا ہے،اس لیے امام عبد اللہ بن نافع کو "الصائغ"کے لفظ سے ممتاز کیا گیا ہے،مؤرخ ابن اثیر کی رائے کے مطابق الصائغ یا الصائغی کی نسبتیں رکھنے والے تمام ائمہ "صیاغہ" کی طرف منسوب ہیں۔

### علم و فضل

علمی کمالات کے اعتبار سے وہ کبار اتباع تابعین کے زمرے میں شامل ہیں، امام مالکؒ کے ارشد تلامذہ میں تھے،زمانہ دراز تک امام صاحبؒ کے دامنِ فیض سے وابستہ رہنے کی وجہ سے ان کے فقہی افکار وخیالات کا مخزن بن گئے تھے،علامہ ابن سعد رقم طراز ہیں:
کان قد لزم مالک لزوما شدیدا وکان لا یقدم علیہ احد

انھوں نے امام مالک کا ساتھ شدت کے ساتھ پکڑا،حتیٰ کہ وہ ان پر کسی کو فوقیت نہیں دیتے تھے۔
احمدؒ بن صالح کا بیان ہے:
کان اعلم الناس برای مالک

وہ امام مالکؒ کے خیالات کو لوگوں میں سب سے زیادہ جانتے تھے۔
ابوداؤدؒ فرماتے ہیں:
کان عبد اللہ عالما بمالک وکان صاحب فقہ

عبد اللہ بن نافع امام مالک کے مسلک کے سب سے زیادہ عالم اورفقیہ تھے۔

### فقہ

امام ابن نافع کو فقہ اوربالخصوص فقہ مالکی میں خاص مہارت حاصل تھی اور اسی کمال تفقہ کے باعث وہ مدینہ میں افتاء کے مرجع تھےیحییٰ بن معین بیان کرتے ہیں کہ ابن نافعؒ کے پاس امام مالکؒ کے چالیس ہزار مسائل تھے۔

### حدیث

ان کی فقیہانہ حیثیت کو اس قدر شہرت نصیب ہوئی کہ اس کے سامنے حدیث میں ان کے تفوق کا چراغ زیادہ روشن نہ ہو سکا ،یہاں تک کہ بعض علما سرے سے انھیں محدث ہی تسلیم نہیں کرتے  لیکن حقیقت واقعہ یہ ہے کہ اس فن پر بھی انھیں یکساں قدرت حاصل تھی۔
ان کی مرویات کے پایہ استناد پر علماومتفق نہ ہو سکے؛چنانچہ امام احمدؒ بن حنبل اوربخاری اورابو حاتم وغیرہ نے انھیں ضعیف الحافظ قراردیا ہے لیکن اکابر علما کی ایک بڑی جماعت نے جس میں ابن معینؒ ،امام نسائیؒ اورابو زرعہؒ وغیرہ شامل ہیں، انھیں ثقہ اور عدل بتایا ہے ان کی عدالت کی ایک بڑی دلیل یہ بھی ہے کہ امام مسلم کے علاوہ ائمہ اربعہ نے ان کی روایت کی تخریج کی ہے  ابن حبان نے کتاب الثقات میں ان کا تذکرہ کرتے ہوئے لکھا ہے:
کان صحیح الکتاب واذا احدث کان حفظہ بما اخطأ

وہ صحیح الکتاب تھے،جب اپنے حافظہ سے روایت کرتے تو اکثر غلطی کرجاتے تھے۔
امام بخاریؒ نے بایں ہمہ تبحر وجلالت علم ان سے دو تین حدیثیں روایت کی ہیں اوران کے فضل وکمال کو سراہا ہے۔

### شیوخ وتلامذہ

جن حفاظِ حدیث سے انھوں نے سماع حاصل کیا ان میں سے کچھ یہ ہیں:لیث بن سعد، عبد اللہ بن نافع مولیٰ ابن عمر، سلیمان بن یزید الکعبی،داؤد بن قیس الفراء، اسامہ بن زید اللیثی، محمد بن عبد اللہ،ابن ابی ذئب ،ہشام بن سعد۔
خود ان سے روایت کرنے والوں میں قتیبہ،سلمہ بن شیب،حسن بن علی الجلال،احمد بن صالح مصری، ابوالطاہر بن السرح،زہیر بن بکار،ابراہیم بن المنذر،احمد بن حسن الترمذی، محمد بن یحیی الذہلی،یونس بن عبد الاعلیٰ کے اسمائے گرامی نمایاں ہیں۔

### وفات

ماہِ رمضان 206ھ میں بمقام مدینہ وفات پائی۔

حوالہ جات
---------

1. ↑  (اللباب فی تہذیب الانساب:2/48)
2. ↑  (طبقات ابن سعد:5/324)
3. ↑  (العبر فی خبر من غبر:1/349)
4. ↑  (تہذیب التہذیب:6/52)
5. ↑  (شذرات الذہب:2/52)
6. ↑  (تہذیب :6/52)
7. ↑  (العبر:1/349)
8. ↑  (تہذیب،التہذیب :6/51)
9. ↑  (میزان الاعتدال:2/82)
10. ↑  (خلاصہ تذہیب :216)
11. ↑  (تہذیب :6/51)
12. ↑  (طبقات ابن سعد:5/324)
13. ↑  (طبقات ابن سعد:5/324)
چاکرانی ایک بزدار قبیلہ ہے ۔

تفصیلات
-------

چاکرانی اقوام ہر جگہ آباد ہیں بلوچستان ،سندھ اور پنجاب میں بڑی تعداد میں آباد ہیں اور قبائلی علاقہ مٹ چاکرانی تونسہ میں بھی آباد ہیں۔

سرپرست
------

اصل میں چاکرانی قوم کا کوی ایک سردار نہیں ہے کیونکہ میر محمد خان کے بعد چحوٹے میر چاکر کو قتل کر دیا گیا اور چاکرانی قوم کو جان بوچھ کر بکھردیا گیا۔
چاکرانی قوم آپکو ہرقبیلے میں ملے گی۔
بگٹی۔ڈومکی۔بزدار۔شر۔جانگلانی۔وغیرہ وغیرہ۔
پر چاکرانی اصل رند میر رند کی اولاد میر چاکر کی اولاد میں سے ہے۔انکا کوی سرپرست نہیں ہے بلوچستان سبی کے علاقے میں میرچاکر کی اولاد میں سے میرگل محمدخان چاکرانی اس قوم کو جوڑنے کی کوشش کررہا ہے جس کے پاس باب دادوں سے شجرہ نسب موجود ہے اور آج تک کسی نے اس قوم کی حال پر سوچا نہیں آج نوجوان نسل میں میر گل محمد خان چاکرانی کی سرپرستی میں اس قوم کو ایک کرنے کی اور اپنا کھویا ہوا مقام پانے کی اور چاکرانی قوم کی قسمت بدلنے کی ایک امید چاکرانی قوم کو ان میں نظر آء رہا ہے۔
مزید معلومات کے لیے ملاخطہ فرمایں۔چ
وڈیرہ حاجی محمداکبر ان لوگوں کی سرپرستی کرتا ہے۔

ان کے بڑے مسئلہ مسائل کو محمدحیات چاکرانی حل کرتا ہے سیاست میں زیادہ دلچسپی رکھتے ہیں۔ محمدحیات ایک سیاسی شخصیت ہیں۔ محمدحیات چاکرانی دوسری بار یونین ناظم منتخب ھوگئے۔ دو 2013ء کے الیکشن میں پی پی 241 تونسہ شریف میں پی ٹی آئی کے ٹکٹ ھولڈر تھے۔

مزید دیکھیے
-----------

* بزدار

چاکرانی میر چاکر کی اولاد ہے جس کا وجود میر چاکر کی نسبت سے ہوئی جؤچاکتانی خود ایک قوم کے مزید معلومات کے لیے شجرہ نسب چاکرانی رند ملاخطہ کریں شکریہ۔

حوالہ جات
---------

حوالہ جات

1. ↑  مزید ملاخطہ فرمایں
**شرمندگی** یا **شرمساری** (انگریزی: Embarrassment) ایک جذباتی کیفیت ہے جو معمولی سے لے کر حد سے زیادہ بے چینی سے منسوب ہو سکتی ہے۔ اس کا احساس اس وقت ہوتا ہے جب کوئی بھی شخص سماجی طور پر ناقابل قبول یا ناپسندیدہ اعمال کا ارتکاب کرے جن کا دوسرے لوگ مشاہدہ کریں یا ان پر وہ آشکارا ہو۔

شرمندگی کے احساس کے پس پردہ عمومًا یہ نقطہ نظر بھی کار فرما ہو سکتا ہے کہ عزت، وقار یا اسی طرح سے کچھ اعلٰی معیار کے اقدار کا نقصان ہو سکتا ہے، مگر شرمندگی کی سطح اور اس کی قسم صورت حال پر منحصر ہو سکتی ہے۔ شرمندگی شرم کے احساس کے مشابہ ہے، مگر اس میں یہ بات بھی شامل ہے کہ شرم کی صورت میں ایک تجربہ اس عمل پر ہو سکتا ہے جسے صرف کوئی مخصوص شخص جانتا ہے۔[*حوالہ درکار*] ایک اور بات یہ بھی ہے کہ شرمندگی عام طور سے اسی عمل سے منسوب ہوتی ہے جو محض سماجی طور پر ناقابل قبول ہو، جو ضروری نہیں کہ اخلاقی طور پر غلط ہو۔

سماج کا رویہ
------------

طبی ماہرین کا کہنا ہے کہ خود پرست افراد میں خطر ناک رویے ظاہر ہو سکتے ہیں، اپنے بارے میں غیر حقیقی بالادستی کا نظریہ پیدا ہو سکتا ہے اور حد سے زیادہ اعتماد کے ساتھ دیگر کے لیے بہت کم ہمدردی ہوتی ہے جبکہ شرمندگی کا احساس نہیں ہوتا۔ تاہم یہ صورت حال عام لوگوں میں بھی دیکھی جاتی ہے۔ خود پرستوں میں سیاست دان ہو سکتے ہیں جو یا انتخابات ہارنے یا اقتدار کھو جانے، اسکام اور اسکینڈل میں پھنسنے ہی سے شرمندہ ہو سکتے ہیں۔ عام انسانوں میں شرمندگی کی صورتیں اپنی کسی ارادی اور غیر ارادی حرکت، دونوں کی وجہ سے ہو سکتی ہے۔ ایک طالب علم مسلسل امتحان میں ناکام ہونے کی وجہ سے پریشان اور شرمندہ ہو سکتا ہے۔ ایک فرد شادی کے نہ ہونے بھی شرمندہ ہو سکتا ہے، جس میں ممکن ہے کہ اس کی خستہ مالی حالت یا ملازمت کا نہ ہونا مانع ہو۔ اس کے علاوہ کئی بار لوگ کسی اولاد کی نہ پوری ہونے والی آرزو کی وجہ سے بھی شرمندہ ہو سکتے ہیں، جس کے لیے یا تو زوجین میں سے دونوں یا کوئی ایک کی جسمانی کیفیت ذمے دار ہو سکتی ہے یا پھر زوجین کو جنسی تعلیم اور خانہ آبادی کے بنیادی امور کی سمجھ کی بھی ضرورت ہو سکتی ہے۔ سماج میں شرمندگی کئی بار مہلک ثابت ہوتی ہے۔ کئی لوگ لاولدیت کے مسلسل طعنوں یا شادی کے نہ ہونے کی وجہ سے خود کشی کر چکے ہیں۔ یہ صورت حال دونوں بھارت اور پاکستان میں دیکھی گئی ہے۔

جدید دور میں ایڈز کا مرض ایک سنگین صورت حال پیدا کر چکا ہے۔ لوگ ایچ آئی وی مرض سے متاثر تو ہوتے ہیں مگر علاج سے ڈرتے ہیں، جس کی وجہ ان کا سماج میں شرمندگی سے ڈرنا ہے۔

مزید دیکھیے
-----------

* سماجی اقدار
* اخلاقیات
* جذبہ

حوالہ جات
---------

1. ↑  کیا واقعی خود پسند افراد ڈپریشن کا شکار نہیں ہوتے؟
2. ↑  شرمندگی کا احساس ایڈز کے علاج میں رکاوٹ ؟
**آندرزیئی کرنیتسکی** (پولش: Andrzej Kurnicki) موجودہ طور پر کینیڈا کے لیے پولینڈ کے سفیر ہیں۔

تعلیم
-----

آندرزیئی کرنیتسکی معاشیات کے شعبے میں پی ایچ ڈی رکھتے ہیں۔ یہ سند انھوں نے بیرونی زر مبادلہ اور سرمایہ بازار میں بازار میں حاصل کی تھی۔ وہ مالیے، سرمایہ بازار، نجی اور بینک سرمایہ کاری میں ماہر خصوصی ہیں۔ وہ مالیہ، بینک کاری، تعلیم اور تجارت میں بین الاقوامی پروگراموں کو تیار کرنے میں خصوصی مہارت رکھتے ہیں۔

بیرونی تجربہ
------------

1980ء اور 1990ء کے دہوں میں آندرزیئی کرنیتسکی نے ریاستہائے متحدہ امریکا میں مالیاتی اور سرمایہ کاری کے مشیر کے طور پر تجربہ حاصل کیا۔ وہ کئی سال تعلیمی لیکچرر رہے (یونیورسٹی آف وارسا، کووینٹری یونیورسٹی / لسارسکیئی یونیورسٹی۔ اس کے علاوہ وہ پولینڈ اور ریاستہائے متحدہ کے طلبہ اور سینیئر مینیجروں کے لیے پروگرام کوارڈی نیٹر بھی رہے۔ ان پروگراموں میں یونیورسٹی آف ویلز کے ایگزیکیٹیو ایم بی اے پروگرام بھی شامل تھے۔

خصوصی ملکی خدمات
----------------

2014ء اور 2016ء کے بیچ وہ لسارسکیئی یونیورسٹی میں مالیے اور بینک کاری کے صدر شعبہ رہے تھے۔ بعد میں وہ اسی جامعہ کے سرمایہ بازاروں کے شعبے کے صدر بھی بنے۔

کانفرنسوں کا انعقاد اور بین الاقوامی اداروں کی رکنیت
----------------------------------------------------

آندرزیئی کرنیتسکی نے کئی بین الاقوامی کانفرنسوں کا انعقاد کروایا تھا۔ یہ کانفرنسیں مینیجروں نجی سرمایہ کاروں کے لیے تھے اور یہ پولینڈ اور ریاستہائے متحدہ دوں وں کے لیے منعقد ہوئے تھے۔ پولش ہیری ٹیج ایسوسی ایشن، بالٹی مور ریاستہائے متحدہ کے ایک اسکالر تھے۔ وہ رابرٹ میک ٹیرا کے شاگرد ہیں جو ڈلاس میں سینٹرل بینک کے بیرونی زر مبادلہ کے صدر ہیں۔ وہ 40 پیانلوں اور مذاکرہ بورڈوں کی صدارت یا مشارکت کا فریضہ انجام دیتے ہیں جو مالیہ، سرمایہ کاری بینکنگ یا سرمایہ بازار پروگراموں سے متعلق ہیں۔

حوالہ جات
---------

1. 1 2 3 4  Ambassador
**مولوی خدابخش خان** پٹنہ کے مشہور خدا بخش اورئینٹل پبلک لائبریری کے بانی تھے جسے استنبول عوامی کتب خانہ (ترکی) کے بعد دنیا کے دوسرے سب سے بڑے کتب خانے کے طور پر دیکھا جاتا ہے۔ آج یہ قومی اہمیت کے ادارے کے طور پر مان لیا گیا ہے کیونکہ 1969ء میں بھارت کے پارلیمنٹ کے ایک ایکٹ کی رو سے اس کتب خانے کی نگرانی حکومت اپنے ہاتھ میں لے چکی ہے۔ یہاں پر اردو، فارسی اور عربی کے ہزاروں دستاویزات موجود ہیں۔

مختصر حالات زندگی
-----------------

خدابخش کی پیدائش 2 اگست 1842ء کو سیوان کے قریب "اُكھائی" گاؤں میں ہوئی تھی۔ ان کے آباواجداد مغل بادشاہ اورنگزیب عالمگیر کی خدمت میں تھے۔ ان کے والد پٹنہ میں ایک مشہور وکیل تھے، لیکن وہ کمائی کا بڑا حصہ کتابیں خریدنے میں لگاتے تھے۔ انھوں نے ہی پٹنہ میں خدابخش کولایا تھا۔ خدابخش نے 1859ء میں پٹنہ ہائی اسکول سے بہت اچھے نشانات کے ساتھ میٹرک پاس کیا تھا۔ ان کے والد نے انھیں اعلی تعلیم کے لیے کولکتہ بھیج دیا، لیکن وہ نئے ماحول میں خود کو ہم آہنگ نہیں کر سکے اور وہ اکثر صحت کے مسائل سے پریشان رہے، بعد میں انھوں نے 1868ء میں اپنی قانون کی تعلیم مکمل کی اور پٹنہ میں پریکٹس شروع کر دیا، کم وقت میں ہی وہ ایک مشہور وکیل بن گئے۔

والد کا انتقال اور وصیت
-----------------------

1876 ​ء میں خدابخش کے والد کا انتقال ہو گیا۔ مگر والد نے وصیت کی کہ ان کا بیٹا ان کے گراں قدر مجموعے میں شامل 1700 کے آس پاس کتابوں کو بڑھائے اور اسے ایک عوامی کتب خانہ کی شکل دینے کی کوشش کرے۔

اعزازات
-------

1877ء میں خدابخش پٹنہ میونسپل کارپوریشن کے نائب صدر بن گئے۔ انھیں 1891ء میں **خان بہادر** کے خطاب سے نوازا گیا۔ تعلیم اور ادب کے میدان میں ان کی شراکت کے لیے 1903ء میں انھیں اس وقت "سي آئ بی" کے خطاب کے ساتھ نوازا گیا۔

خدابخش کتب خانہ اور اس کا افتتاح
--------------------------------

خدابخش کتب خانے کا افتتاح 1891ء میں بنگال کے نائب گورنر سر چارلس ایلیٹ نے کیا۔ اس وقت اس لائبریری میں تقریباً 4000 قلمی مخطوطات تھے۔

حیدرآباد کے نظام کی ملازمت
--------------------------

1895ء میں وہ ریاست حیدرآباد کے نظام کے ہائی کورٹ کے چیف جسٹس کے طور پر مقرر ہوئے۔ تین سال کے لیے یہاں رہنے کے بعد وہ پھر پٹنہ لوٹ آئے اور پٹنہ میں وکالت شروع کر دی، لیکن جلد ہی وہ فالج سے متاثر ہو گئے اور انھوں نے صرف کتب خانے تک ہی اپنی سرگرمیوں کو محدود کر دیا۔ 3 اگست 1908 کو ان کا انتقال ہو گیا۔

حوالہ جات
---------

1. ↑  "آرکائیو کاپی"۔ 14 جولا‎ئی 2014 میں اصل سے آرکائیو شدہ۔ اخذ شدہ بتاریخ 23 اپریل 2015  الوسيط `|url-status=` تم تجاهله (معاونت)
2. ↑  "An Official Website of Siwan"۔ 05 مارچ 2016 میں اصل سے آرکائیو شدہ۔ اخذ شدہ بتاریخ 23 اپریل 2015  الوسيط `|url-status=` تم تجاهله (معاونت)
**واحد مرثالثہ کثیرشکلیت** کو انگریزی میں single nucleotide polymorphism کہا جاتا ہے اور اس کے لیے SNP کا اختصار اختیار کر کہ سنپ (snip) پڑھا جاتا ہے۔ یہ دراصل دنا یا DNA کی متوالیت یا سیکوینس میں واقع ہونے والے ایسے تغیرات ہوتے ہیں کہ جن میں چار مرثالثات (nucleotides) (یعنی C، T، A اور G) میں سے کوئی ایک بدل جائے۔ اسی بات کو یوں بھی کہ سکتے ہیں کہ ؛ سنپ دراصل جانداروں کی کسی بھی نوع کے موراثہ (genome) میں کسی ایک مرثالثہ کے دوسرے مرثالثہ سے بدل جانے سے پیدا ہونے والی DNA متوالیت (sequencing) میں تبدیلی کے باعث نمودار ہونے والا مظہر ہے۔

مثال
----

مثال کے طور پر کوئی سنپ، DNA کے درج ذیل متوالیہ (sequence)

 A**A**GGCTAA     کـو

 A**T**GGCTAA     میں

بدل سکتا ہے۔

تناسب و تکرار
-------------

ایک ایسی تبدیلی یا تغیر کو سنپ اس وقت کہا جاتا ہے کہ جب اس کے کسی آبادی میں پائے جانے کا تناسب ٪1 سے زائد ہو۔ انسانی وراثی تغیر کا ٪90 سے زیادہ وانک یا سنپ کے باعث ہی وجود میں آتا ہے، یہ تغیر 3-ارب زوج قواعد (base pairs) سے بنے انسانی مووراثہ (human genome) کی ہر 100ویں سے 300ویں قاعدے پر واقع ہوتا ہے۔ اس کے علاوہ یہ بات قابل ذکر ہے کہ ہر تین میں سے دو وانک، C کے T سے تبدیل ہونے کی وجہ سے پیدا ہوتے ہیں۔

### مقام

سنپ، DNA کے رمزی (coding) و غیررمزی (noncoding) دونوں مقامات پر پائے جاتے ہیں۔ اکثر سنپ خلیہ میں کسی قسم کی خرابی نہیں پیدا کرتے، مگر ایسے سنپ بھی ہیں جو افراد کی صحت و بیماری پر اثرانداز ہوتے ہیں۔   

یہاں یہ سمجھنا اہم ہے کہ یہ لازمی نہیں کہ اگر کوئی سنپ کسی وراثہ کے رمزی حصے واقع ہو تو وہ ہمیشہ مطلقہ لحمیہ (protein) کے امائنوایسڈ کی ترتیب میں خلل پیدا کرسکے اور ایسا اس وجہ سے ہوتا ہے کہ ایک امائنوایسڈ کے لیے ایک سے زائد وراثی رموز (genetic codes) ہوتے ہیں، اس مظہر کو وفررمزی (code redundancy) کہا جاتا ہے۔

اہمیت
-----

گو کہ ٪99 DNA متوالیت تمام انسانوں کی کسی آبادی میں یکساں ہوتی ہے، مگر ٪1 DNA میں ہونے والا یہ سنپ تغیر ؛ ماحولی اثرات مثلا بیکٹیریا، وائرس زہریلے مادے، کیمیائی مادے، ادویہ اور معالجہ پر انسانی رد عمل یہ اثرانداز ہوتا ہے۔ اسی وجہ سے وانک حیاتیات و طب میں تحقیق، ادویہ سازی اور تشخیص میں انتہائی اہمیت کا حامل ہے۔ مزید برآں یہ کہ سنپ، ارتقاعی عمل کے دوران استقامت کا مظاہرہ کرتے دکھائی دیتے ہیں اور انمیں نسل در نسل تک کوئی تبدیلی نہیں پیدا ہوتی، اسی وجہ سے ان کو کسی بھی اہل علاقہ (population) کے سائنسی مطالعے کے لیے استعمال کیا جا سکتا ہے۔   

علما (scientists) اس بارے میں بھی پریقین ہیں کہ وانک یا سنپ کی شاخت کے ذریعہ پیچیدہ امراض مثلا؛ سرطان، ذیابیطس، وعائی امراض (vascular diseases) اور چند دماغی امراض کے بارے میں جاننے کے لیے مدد ملے گی۔

مزید دیکھیے
-----------

* طفرہ (mutation)
* متوالیہ (sequencing)
* مطفر (mutagen)
* ڈی این اے

حوالہ جات
---------

1. ↑  Human Genome Project Information SNP Fact Sheet
**وینکٹ رامن گنیسن** (پیدائش: 21 مئی 1985) ایک بھارتی نژاد جرمن کرکٹ کھلاڑی  اور جرمنی کرکٹ ٹیم کے کپتان ہیں۔ 

انھیں جنوبی افریقہ میں 2017ء کے آئی سی سی عالمی کرکٹ لیگ ڈویژن فائیو ٹورنامنٹ کے لیے جرمنی کے اسکواڈ میں شامل کیا گیا تھا۔ اس نے عمر گروپ کی سطح پر تمل ناڈو کرکٹ ٹیم اور تمل ناڈو کرکٹ ایسوسی ایشن فرسٹ ڈویژن کی نمائندگی کی ہے۔ اس نے 2017ء کے آئی سی سی عالمی کرکٹ لیگ ڈویژن فائیو ٹورنامنٹ میں جرمنی کے آخری دومیچوں کوجیتنے میں اہم کردار ادا کیا اور اپنے کھیلے گئے دونوں میچوں میں مین آف دی میچ کا اعزاز حاصل کیا۔

مئی 2019ء میں، انھیں بیلجیئم کے خلاف تین میچوں کی سیریز کے لیے جرمنی کے ٹوئنٹی 20 بین الاقوامی دستے میں شامل کیا گیا۔ یہ میچ جرمن کرکٹ ٹیم کے ذریعے کھیلے جانے والے پہلے ٹوئنٹی 20 بین الاقوامی تھے۔  اس نے 11 مئی 2019ء کو بیلجیئم کے خلاف جرمنی کے لیے اپنا ٹوئنٹی 20 بین الاقوامی ڈیبیو کیا  اسی مہینے کے آخر میں، اسے گرنسی میں 2018-19ء بین الاقوامی کرکٹ کونسل ٹوئنٹی 20 عالمی کپ یورپ کوالیفائر ٹورنامنٹ کے علاقائی فائنلز کے لیے جرمنی کے اسکواڈ میں شامل کیا گیا۔   تاہم، بعد میں وہ اٹلی کے خلاف میچ میں انگلی ٹوٹنے کے باعث ٹورنامنٹ سے باہر ہو گئے تھے۔ 

ستمبر 2021ء میں، اسے 2021ء کے بین الاقوامی کرکٹ کونسل مینز مردوں کا ٹوئنٹی 20 عالمی کپ گلوبل کوالیفائر اے ٹوئنٹی 20 عالمی کپ یورپ کوالیفائر ٹورنامنٹ کے علاقائی فائنل کے لیے جرمنی کے ٹوئنٹی 20 بین الاقوامی اسکواڈ کے کپتان کے طور پر نامزد کیا گیا۔  جنوری 2022ء میں، انھیں عمان میں 2022ء کے بین الاقوامی کرکٹ کونسل مینز ٹوئنٹی 20 عالمی کپ گلوبل کوالیفائر اے ٹورنامنٹ کے لیے جرمنی کی ٹیم کا کپتان نامزد کیا گیا۔

حوالہ جات
---------

1. ↑  "Venkatraman Ganesan"۔ ESPN Cricinfo۔ اخذ شدہ بتاریخ 11 مئی 2019
2. ↑  "Captains share their thoughts ahead of the ICC Men's T20 World Cup Qualifier A"۔ International Cricket Council۔ اخذ شدہ بتاریخ 17 فروری 2022
3. ↑  "Germany announce dates for first T20Is"۔ Cricket Europe۔ 20 مارچ 2019 میں اصل سے آرکائیو شدہ۔ اخذ شدہ بتاریخ 11 مئی 2019  الوسيط `|url-status=` تم تجاهله (معاونت)
4. ↑  "1st T20I, Germany tour of Belgium at Waterloo, May 11 2019"۔ ESPN Cricinfo۔ اخذ شدہ بتاریخ 11 مئی 2019
5. ↑  "Squads announced for ICC Men's T20 World Cup Europe Final 2019"۔ International Cricket Council۔ اخذ شدہ بتاریخ 31 مئی 2019
6. ↑  "ICC Men's T20 World Cup – wir fahren nach Guernsey!"۔ Deutscher Cricket Bund۔ اخذ شدہ بتاریخ 29 مئی 2019
7. ↑  "Denmark remain in contention"۔ Cricket Europe۔ 02 ستمبر 2019 میں اصل سے آرکائیو شدہ۔ اخذ شدہ بتاریخ 18 جون 2019  الوسيط `|url-status=` تم تجاهله (معاونت)
8. ↑  @ (16 September 2021)۔ "Our squad for the men's T20 World Cup European Finals" (ٹویٹ) – ٹویٹر سے
9. ↑  @ (28 January 2022)۔ "Our 14 man squad for the ICC T0 World Cup Global Qualifiers in Oman from 17-24 February" (ٹویٹ) – ٹویٹر سے
**مرزا ابراہیم بیگ** ( فارسی: میرزا ابراهیم بیگ‎

 بعد میں **ابراہیم خان فتح جنگ** ( فارسی: ابراهیم خان فتح جنگ‎

 کے نام سے مشہور ; ڈی 1624) شہنشاہ جہانگیر کے دور میں بنگال کا صوبیدار تھا۔ وہ ملکہ نورجہاں کے بھائی تھے۔

سیرت
----

ایک شیعہ خاندان میں پیدا ہونے والا خان مرزا غیاث بیگ کا بیٹا تھا۔ ان کے چچا محمد طاہر ایک عالم تھے جنھوں نے *وسلی* کے قلمی نام سے شاعری کی تھی۔  ابراہیم خان کے والد تہران کے رہنے والے تھے اور خواجہ محمد شریف کے سب سے چھوٹے بیٹے تھے۔ ان کے والد غیاث بیگ شریف کی وفات کے بعد مغلیہ سلطنت میں چلے گئے۔ ابراہیم خان نے اکبر کے دور میں ایک تجربہ کار کے طور پر خدمات انجام دیں۔ قاسم خان چشتی کی فوجی مہمات میں ناکامی کے نتیجے میں ابراہیم کو جہانگیر کے دور حکومت میں 1617 میں مغل بنگال کا اگلا گورنر مقرر کیا گیا۔ 1620 میں، اراکان کے ماگھوں نے بنگالی دار الحکومت جہانگیر نگر (ڈھاکا) پر حملہ کیا۔ جواب میں خان نے انھیں شکست دی اور ماگھ کی 400 جنگی کشتیوں پر قبضہ کر لیا۔ ڈھاکہ کا یہ حصہ مگ بازار کے نام سے جانا جاتا ہے۔  اپنی مدت کے دوران، اس نے بارو بھویاں کے سربراہ موسیٰ خان اور اس کے اتحادیوں کو بھی آزاد کیا۔ کہا جاتا ہے کہ ابراہیم خان نے دلال خان کو ڈھاکہ کا نیول کمانڈر مقرر کیا۔  اس کی موت 20 اپریل 1624 کو باغی شہزادے شاہ جہاں کے حملے میں ہوئی۔ انھیں بھاگلپور میں ایک مقبرے میں دفن کیا گیا۔

مزید دیکھیے
-----------

* مختصر تاریخ اسلام ہند

حوالہ جات
---------

1. ↑  Ellison Banks Findly (1993)۔ Nur Jahan, empress of Mughal India۔ Oxford University Press۔ صفحہ: 9۔ ISBN 9780195074888
2. ↑  Fazilatun Nessa (2012ء)۔ "بنگلہ دیش"۔ $1 میں سراج الاسلام، شاہجہاں میاں، محفوظہ خانم، شبیر احمد۔ بنگلہ پیڈیا (آن لائن ایڈیشن)۔ ڈھاکہ، بنگلہ دیش: بنگلہ پیڈیا ٹرسٹ، ایشیاٹک سوسائٹی بنگلہ دیش۔ ISBN 984-32-0576-6۔ OCLC 52727562۔ اخذ شدہ بتاریخ 19 فروری 2024  تحقق من التاريخ في: `|access-date=, |date=` (معاونت)
3. ↑  Syed Murtaza Ali (1964)۔ History of Chittagong۔ صفحہ: 49–50
4. ↑  Muazzam Hussain Khan (2012)۔ "Ibrahim Khan Fath-i-Jang"۔ $1 میں Sirajul Islam، Ahmed A. Jamal۔ Banglapedia: National Encyclopedia of Bangladesh (Second ایڈیشن)۔ Asiatic Society of Bangladesh
فلورا پھولوں کی ایک رومن دیوی ہے اور بہار کے موسم میں اسے فطرت اور پھولوں کی علامت سمجھا جاتا ہے۔ اگرچہ وہ رومن داستانوں میں نسبتا معمولی شخصیت تھیں اور کئی ارورتا دیویوں میں سے ایک تھیں مگر بہار کے ساتھ اس کی صحبت نے بہار کے موسم کے آنے پر اسے خاص بنادیا  وہ ان پندرہ دیوتاؤں میں سے ایک تھیں جن کی اپنی آگ بھڑک اٹھی تھی اور وہ فلوریس ، فلانیوں کے منتروں میں سے ایک مانی جاتی تھیں۔ ان کا یونانی ہم منصب کلوریس ہے۔

### شجرہ نسب

نام فلورا پروٹو اٹلیک فلاسی ('پھولوں کی دیوی') سے نکلتا ہے ، جو خود پروٹو اٹلی فلز سے ماخذ ہے۔ یہ آسکر کی دیوی کے ساتھ پھولوں کی علامت ہے ، جس نے یہ ظاہر ہوتا ہے کہ یہ مذہب اٹلی کے لوگوں میں زیادہ وسیع پیمانے پر جانا جاتا ہے۔

### میلہ

فلورا کا تہوار فلوریہ عموماً 28 اپریل اور 3 مئی کے درمیان منعقد ہوتا ہے اور اسے زندگی اور پھولوں کی تجدید کی علامت سمجھا جاتا ہے۔ اس میلے کا آغاز سب سے پہلے 240 B.C.E میں کیا گیا تھا اور سبیلائن کتب کے مشورے پر ، انھیں 238 B.C.E میں ایک مندر بھی دیا گیا تھا۔ فلورا کا یونانی اساطیرمقابل کلوریس ہے ، جو ایک اپسرا تھا۔ فلورا کی شادی فیوونیئس سے ہوئی ہے جو ہوا کا دیوتا ہے جسے زفیر بھی کہا جاتا ہے اور اس کا ساتھی ہرکولیس تھا۔

### موسیقی

فلورا فلوریہ کے جاگتے ہوئے بیلے کا مرکزی کردار ہے۔ اس کا ذکر ہنری پورکل کے نیمفس اور چرواہوں میں بھی موجود ہے۔

### مجسمہ

فلورا کی یاد میں بہت سے مجسمے موجود ہیں جیسے روم (اٹلی) میں کیپٹولین میوزیم میں ، ویلینشیا (اسپین) اور سوززین (پولینڈ) میں موجود مجسمے لوگوں کی توجہ کا مرکز ہیں۔

حوالہ جات
---------

1. ↑  "Flora"۔ Myth Index۔ 03 مئی 2016 میں اصل سے آرکائیو شدہ  الوسيط `|url-status=` تم تجاهله (معاونت)
2. ↑  "Khloris, goddess of flowers."۔ Theoi Project
**مرتضی ساحل تسلیمی** (1953ء-2020ء) کو مکتبہ الحسنات رامپور کے بانی عبدالحئ ملک صاحب نے عنفوان شباب سن 1978 میں رسالہ نور کا مدیر مقرر کیا اور ان کو بچوں کے لیے لکھنے کی ترغیب دی کچھ دنوں کے بعد مکتبہ الحسنات کے سارے رسالوں الحسنات، نور، بتول ، ھلال اور ہندی کا رسالہ ہادی کی ادارت بھی ان کو مل گئی مرتضی ساحل کی ادارت میں رسالہ نور ادب اطفال کا برصغیر ہندوستان پاکستان کا مقبول رسالہ بن گیا نور کا ریڈیو نورستان اور خطوط کا کالم ایک منفرد پہچان کی وجہ سے خاص وعام میں بہت دلچسپی سے مطالع کیا جاتا تھا۔ ان کا تخلیقی سفر بہت کامیاب رہا۔ انھوں نے بچوں کے لیے کہانیاں نظمیں ڈرامے مضامین مزاحیہ نظمیں خواتین کے لیے اصلاحی افسانے نظمیں اسلامی مضامین اور اداریے تحریر کیے۔ ان کی بچوں کے لیے پچاس سے اوپر کتابیں ہیں تقریباً پچیس کتابیں افسانے شاعری ناول اور اسلامی و اصلاحی مضامین پر مشتمل ہیں۔

قلمی سفر کا آغاز
----------------

مرتضی ساحل تسلیمی محمد مرتضی کے طور پر سن 1972ء میں کلرک کی حیثیت سے ادارہ الحسنات سے وابستہ ہوئے۔ اس وقت محمود عالم ماہنامہ نور کے مدیر تھے اور ان سے پہلے مائل خیرآبادی ادارہ الحسنات کے رسالوں کے مدیر ہوا کرتے تھے۔ الحسنات کے مالک و مدیر مسئول مولانا ابو سلیم عبد الحئی کی نگاہوں کو محمد مرتضی کی سرگرمیوں میں ایک ادیب کی شخصیت نظر آئی۔ انھوں نے اس چھپی چنگاری کو شعلہ بنانے کا فیصلہ کر لیا اور محمد مرتضی کو کچھ لکھنے کی تلقین کی ۔ ان کی اس تحریک نے بہت جلد ہی محمد مرتضی کو مرتضی ساحل تسلیمی اور ایک کلرک کو ایک ادیب ( شاعر اور کہانی کار ) بنا دیا۔

مزید دیکھیے
-----------

* مائل خیرآبادی

حوالہ جات
---------

1. ↑  مرتضی ساحل تسلیمی کا انتقال، ادب اطفال کا ایک روشن چراغ بجھ گیا[*مردہ ربط*]
2. ↑  مرتضی ساحل تسلیمی ایک انجمن ایک کارواں[*مردہ ربط*]
**رنگاچاری چمپاکلکشمی**  (1932ء - 28 جنوری 2024ء) ایک ہندوستانی مورخ اور سماجی سائنس دان تھیں جنہوں نے ابتدائی اور قبل از جدید جنوبی ہندوستانی تاریخ کے مطالعہ میں مہارت حاصل کی۔ اس نے جواہر لعل نہرو یونیورسٹی اور انڈین ہسٹری کانگریس کی صدر کے طور پر سنٹر فار ہسٹاریکل اسٹڈیز میں پروفیسر کے طور پر خدمات انجام دیں۔

ابتدائی زندگی
-------------

چمپا کلکشمی 1932ء میں پتممل (ماں) اور آر رنگاچاری (والد) کے ہاں موجودہ تامل ناڈو کے سری رنگم کے ایک خاندان میں پیدا ہوئیں۔   اس کے والد ایک وکیل تھے۔   چمپا لکشمی نے مدراس یونیورسٹی سے تاریخ میں ڈاکٹریٹ کی ڈگری حاصل کی۔ مورخ ٹی وی مہلنگم کے تحت اس کا ڈاکٹریٹ کا مقالہ، تمل ناڈو میں وشنو آئیکنوگرافی پر تھا، ایک ایسا موضوع جس پر اس نے بعد میں اپنے کیریئر میں تحقیق جاری رکھی۔ 

چمپا کلکشمی نے اپنے تعلیمی کیریئر کا آغاز 1959ء سے 1972ء تک مدراس یونیورسٹی میں پڑھانا شروع کیا، جس کے بعد وہ جواہر لعل نہرو یونیورسٹی (جے این یو) کے سنٹر فار ہسٹاریکل اسٹڈیز میں قدیم تاریخ کی ایسوسی ایٹ پروفیسر کے طور پر شامل ہوئیں، جہاں وہ اگلے 25 سال تک پڑھاتی رہیں۔ سال 1997ء میں اس کی ریٹائرمنٹ تک  اس نے قدیم جنوبی ہندوستان میں مذہب، خاص طور پر جین مت اور وشنو ہندو مت کا مطالعہ کرتے ہوئے اپنی تحقیق شروع کی، اور بعد میں اپنی تحقیق کو وسعت دی تاکہ تجارت، معیشت، اور قرون وسطی سے پہلے کے جنوبی ہندوستان میں شہری مراکز کے ظہور کو شامل کیا جا سکے۔ اس کی کچھ تحقیق ایک کتاب *وشنو آئیکنوگرافی* (1981ء) میں شائع ہوئی تھی۔ اس کام کے ایک حصے کے طور پر، اس نے تمل سنگم ادب ، *الوارس* کی بھکتی تحریک روایات سے ثبوت اکٹھے کیے اور اس کو وسیع میدانی کام کے ساتھ ملا کر *وشنو مت* کے عقیدے کی قرون وسطیٰ کی الگ الگ تصویر کشی کو سامنے لایا۔

ذاتی زندگی
----------

چمپا کلکشمی کی بہن آر جے کلکشمی ایک کارناٹک موسیقار تھیں اور جوڑی رادھا جے لکشمی کا ایک نصف تھا، اس کی کزن رادھا دوسری تھیں۔ اس کی دوسری بہن آر وناجا نئی دہلی میں نیشنل میوزیم آف انڈیا میں ایک عدد ماہر تھی۔   چمپا کلکشمی کا انتقال 28 جنوری 2024ء کو ہوا۔

حوالہ جات
---------

1. ↑  "Kerala Council for Historical Research"۔ kchr.ac.in۔ 03 فروری 2024 میں اصل سے آرکائیو شدہ۔ اخذ شدہ بتاریخ 03 فروری 2024  الوسيط `|url-status=` تم تجاهله (معاونت)
2. ↑  "Madras Music Academy – TTK Awards" (PDF)
3. ↑  "S. SESHACHARI Vs. THE SRIRANGAM CO-OPERATIVE BUILDING SOCIETY"۔ www.the-laws.com۔ اخذ شدہ بتاریخ 04 فروری 2024
4. ↑  "R RANGACHARI Vs. S SUPPIAH"۔ www.the-laws.com۔ اخذ شدہ بتاریخ 04 فروری 2024
5. 1 2  "An Era Called Champakalakshmi"۔ The Wire۔ 02 فروری 2024 میں اصل سے آرکائیو شدہ۔ اخذ شدہ بتاریخ 03 فروری 2024  الوسيط `|url-status=` تم تجاهله (معاونت)
6. ↑  "The Hindu Images – Vijayanagara Coins Exhibition"
7. ↑  Radha Champakalakshmi (1996)۔ Trade, Ideology, and Urbanization: South India 300 BC to AD 1300 (بزبان انگریزی)۔ Oxford University Press۔ ISBN 978-0-19-563870-7۔ 03 فروری 2024 میں اصل سے آرکائیو شدہ۔ اخذ شدہ بتاریخ 03 فروری 2024  الوسيط `|url-status=` تم تجاهله (معاونت)


1. ↑  Though many of the bibliographic sources indicate Champakalakshmi's first name as Radha, her first name is most likely Rangachari (alternately spelled as Rangachary), a patronymic reference to her father's name
**سید محسن رضوی** (انگریزی: Mohsin Rizvee) (پیدائش: 22 اگست 1962ء) پاکستانی فلم ساز و ہدایت کار، ٹیلی وژن ڈراما ہدایت کار، ڈاکومنٹری میکر، ٹی وی اشتہارات بنانے کے ماہر اور پروفیشنل فوٹوگرافر ہیں۔ ان کی پیدائش 22 اگست 1962ء کو کراچی، پاکستان میں ہوئی۔ان کے والد ایم ایچ رضوی انکم ٹیکس کمشنر تھے۔ حبیب پبلک اسکول کراچی سے میٹرک پاس کیا۔ پری انجینئرنگ میں انٹرمیڈیٹ کی تعلیم مکمل کرنے کے بعد جامعہ کراچی داخلہ لیا، جہاں سے بی اے اور پھر 1986ء میں ایم اے کی ڈگری حاصل کی۔ 1991ء میں گوئٹےانسٹی ٹیوٹ کراچی سے فلم سازی کا ڈپلوما حاصل کیا۔ڈپلوما کی تعلیم کے دوران انھوں نے پاکستانی فلم ڈائریکٹر مشتاق گزدر اور جرمن فلم ساز برنارڈ شیرر کے تجربات سے استفادہ کیا۔ اس کے علاوہ انھوں نے پاکستان امریکن کلچر سینٹر کراچی سے پروفیشنل فوٹوگرافی کا سرٹیفکیٹ حاصل کیا ہے۔ اس کے علاوہ انھوں نے فرانسیسی کلچرل سینٹر الائنس فرانسز کراچی سے سینماٹوگرافی (Cinematography) میں سرٹیفکیٹ بھی حاصل کیا ہے۔ تعلیم مکمل کرنے کے بعد ایک ایڈورٹائزنگ ایجنسی کے آڈیو ویژیول ڈیپارٹمنٹ سے وابستہ ہو گئے۔انھوں نے پاکستان کے نجی ٹی وی چینل این ٹی ایم کے لیے متعدد ڈراما سیریلز پروڈیوس کیے، ان ڈراموں میں **ننگے پاؤں**، **چاند گرہن** اور کشکول شامل ہیں جو ناظرین میں بہت مقبول ہوئے۔ پھر ایک مزاحیہ ڈراما **نادان نادیہ** بنایا جس کا مرکزی کردار بابرہ شریف نے ادا کیا۔ انھوں نے اپنی ذاتی پروڈکشن کمپنی **دی فلم کمپنی** بنائی۔ اس ادارے کے تحت کئی مشہور برانڈ کے ٹی وی کمرشل بنائے۔ بی بی سی کے لیے متعدد ڈاکومنٹریز بنائیں۔انھوں نے ایس سلیمان کے ساتھ مل کر پاکستانی فلم **ویری گڈ دنیا ویری بیڈ لوگ** کی ہدایات بھی دیں۔ اس فلم میں فخر عالم نے مرکزی کردار ادا کیا۔ اس کے علاوہ وہ ٹیلی وژن کے اشتہارات (TV Commercials) بنانے میں مہارت رکھتے ہیں۔ اب تک سینکٹروں کی تعداد میں اشتہارات بنا چکے ہیں۔ محسن رضوی متعدد ایوارڈز حاصل کر چکے ہیں، ان ایوارڈز میں پاکستان ایڈورٹائزنگ ایسوسی ایشن اور اے پی این ایس کے ایوارڈز سرِ فہرست ہیں۔ اس کے علاوہ انھیں پاکستان میڈیا ایوارڈ برائے **بہترین فلم ڈائڑیکٹر** سے بھی نوازا گیا۔

بیرونی روابط
------------

* محسن رضوی یو ٹیوب چینل

حوالہ جات
---------

1. ↑  "سید محسن رضوی اداکارہ شبنم کی ذاتی زندگی پر فلم بنائیں گے"۔ روزنامہ ایکسپریس کراچی۔ 6 ستمبر 2012ء  تحقق من التاريخ في: `|date=` (معاونت)
2. ↑  "محسن رضوی" (بزبان انگریزی)۔ 15 مارچ 2015ء  تحقق من التاريخ في: `|date=` (معاونت)
3. ↑  ا۔ خ (15 جون 2011ء)۔ "محسن رضوی کی کہانی (انٹرویو)"۔ روزنامہ ایکسپریس کراچی  تحقق من التاريخ في: `|date=` (معاونت)
**رچرڈ کیمرون نارتھ پالیریٹ** (پیدائش:25 جون 1871ء)|(انتقال: 11 فروری 1955ء) ایک انگریز کرکٹ کھلاڑی تھا جس نے آکسفورڈ یونیورسٹی اور سمرسیٹ کے لیے فرسٹ کلاس کرکٹ کھیلی۔ اپنے کھیل کے دنوں کے بعد، وہ سرے کاؤنٹی کرکٹ کلب میں سیکرٹری کے طور پر کام کرتے ہوئے اور 1932-33ء میں آسٹریلیا میں انگلش کرکٹ ٹیم کے پیلہم وارنر کے ساتھ جوائنٹ مینیجر کے طور پر کام کرتے ہوئے ایک ممتاز کرکٹ منتظم بن گئے جو باڈی لائن تنازع میں الجھ گئے۔

### ابتدائی زندگی اور کیریئر

ایک کرکٹ کھلاڑی کے طور پر پیلریٹ کو اس کے بھائی، لیونل نے چھایا ہوا تھا، جو ایک ہی دو فرسٹ کلاس ٹیموں کے لیے کھیلتا تھا اور اسے 1890ء اور 1900ء کی دہائی کے اوائل کے سٹائلش بلے بازوں میں سے ایک سمجھا جاتا تھا۔ ان کے والد، ہنری پیلریٹ نے میریلیبون کرکٹ کلب کے لیے 1868ء اور 1869ء میں دو بار اول درجہ کرکٹ کھیلی۔ رچرڈ پیلیریٹ کا اول درجہ ریکارڈ اس بات کی نشان دہی کرتا ہے کہ وہ دائیں ہاتھ کا ایک کارآمد بلے باز تھا لیکن شاید اس سے زیادہ کارآمد نہیں: ریپٹن میں اسکول کے لڑکے کی حیثیت سے وہ لیونل سے زیادہ کامیاب رہے تھے لیکن آکسفورڈ میں فٹ بال کی چوٹ نے اس کی نقل و حرکت اور روانی کو محدود کر دیا۔ اس نے اکثر اننگز کا آغاز کیا حالانکہ سمرسیٹ کے لیے کم کثرت سے جہاں اس کا بھائی آکسفورڈ کے مقابلے میں نمبر 1 پر موجود تھا۔ 112 فرسٹ کلاس میچوں میں انھوں نے 21 رنز فی اننگز کی اوسط سے بالکل 4,000 رنز بنائے۔ انھوں نے 12 سال تک جاری رہنے والے کیریئر میں صرف دو سنچریاں اسکور کیں۔ 1896ء میں کاؤنٹی گراؤنڈ، ٹاونٹن میں سسیکس کے خلاف ان کا سب سے زیادہ 156 رنز تھا جب انھوں نے اپنے بھائی کے ساتھ دوسری وکٹ کے لیے 249 رنز بنائے جس نے 154 رنز بنائے۔ 1896-97 کے موسم سرما میں وہ آرتھر پریسلے کی قیادت میں ویسٹ انڈیز کے دورے پر جانے والی ٹیم کے رکن تھے۔ ویسٹ انڈیز کی دوسری ٹورنگ ٹیم جو سردیوں میں لارڈ ہاک کی قیادت میں تھی۔ اس دورے کے بعد اول درجہ کرکٹ میں ان کی نمائش کم ہوتی گئی۔ پیلریٹ نے اپنا آخری فرسٹ کلاس میچ 1902ء میں کھیلا تھا لیکن 1920ء سے 1932ء تک سرے کے سیکرٹری کے طور پر کھیل میں واپس آئے۔ وہ باڈی لائن ٹور پر جوائنٹ مینیجر بننے کے لیے اس عہدے سے دستبردار ہو گئے۔ وہ 1937ء سے 1946ء تک سمرسیٹ کاؤنٹی کرکٹ کلب کے صدر رہے۔

### تعلیم اور فوجی خدمات

پیلیریٹ نے اوریل کالج، آکسفورڈ میں جانے سے پہلے ریپٹن اسکول میں تعلیم حاصل کی تھی۔ انھوں نے پہلی جنگ عظیم کے دوران دوسری بٹالین ڈیون شائر رجمنٹ کے ساتھ 1914ء اور 1919ء کے درمیان وزیرستان (1919ء) سمیت ہندوستان میں خدمات انجام دیں۔  کو 1917ء میں ترقی دے کر کپتان بنایا گیا تھا۔

### انتقال

ان کا انتقال 11 فروری 1955ء کو بڈلیگ سالٹرٹن، ڈیون، انگلینڈ میں 83 سال کی عمر میں ہوا۔

حوالہ جات
---------

1. ↑  Cricket archive – Richard Palairet Retrieved 2 September 2012
**انو ملہوترا** (پیدائش: 27 نومبر 1960) دہلی ہائی کورٹ کی سابق جج ہیں۔ انھوں نے بھارت میں آزادی اظہار، تعلیم، حکمرانی اور فوجداری قانون سے متعلق متعدد اہم مقدمات کا فیصلہ کیا ہے، جس میں تاجر اور یوگا استاد رام دیو کے بارے میں ایک کتاب کی اشاعت پر بڑے پیمانے پر اطلاع دی جانے والی پابندی بھی شامل ہے، یہ معاملہ نشستوں کے اراکین کی انتخابی مہم سے متعلق ہے۔ دہلی میں بنیادی ڈھانچے اور نظم و نسق کے بارے میں میونسپل کارپوریشنوں کے خلاف پارلیمنٹ اور متعدد مفاد عامہ کی درخواستیں دائر کی گئیں۔

حالات زندگی
-----------

انو ملہوترا احمد آباد، گجرات میں پیدا ہوئی تھی اور ان کی تعلیم ممبئی کے ڈوریلو کانونٹ اور مٹھی بائی کالج میں ہوئی تھی۔ اس نے 1980ء میں بی ایس سی کی ڈگری حاصل کی اور 1983ء میں فیکلٹی آف لاء، دہلی یونیورسٹی سے ایل ایل بی کی ڈگری حاصل کی۔

عملی زندگی
----------

انو ملہوترا نے 1985ء میں دہلی جوڈیشل سروس میں شمولیت اختیار کی اور 2000ء میں دہلی ہائیر جوڈیشل سروس کا حصہ بن گئی۔ اس نے ثالث کے طور پر بھی تربیت حاصل کی اور 2009ء اور 2011ء کے درمیان دہلی جوڈیشل اکیڈمی کی ڈائریکٹر تھیں۔ ملہوترا نے 2016ء تک دہلی میں ضلع اور سیشن جج کے طور پر خدمات انجام دیں، جب وہ دہلی ہائی کورٹ کی مستقل جج مقرر ہوئیں۔

ملہوترا نے قومی دارالحکومت علاقہ دہلی میں انفراسٹرکچر اور گورننس کے سلسلے میں دائر کئی مفاد عامہ کی درخواستوں کا فیصلہ کیا ہے۔ 2017ء میں، اس نے اور ایک اور جج، گیتا متل نے، دہلی میونسپل کارپوریشن کے ذریعے ایک جم کو مسمار کرنے سے متعلق ایک کیس کی سماعت کی اور اسے مفاد عامہ کی عرضی میں تبدیل کر دیا، کارپوریشن کو حکم دیا کہ وہ تمام غیر قانونی تعمیرات کی تفصیلات آن لائن شائع کرے۔ ملہوترا اور متل نے میونسپل سرگرمیوں میں شفافیت کے فقدان کو "سراسر جہنم" قرار دیا۔ مئی 2017ء میں، جج گیتا متل کے ساتھ ملہوترا نے دہلی میونسپل کارپوریشنوں کے خلاف ایک درخواست کی سماعت کی، جس میں چکن گنیا اور ڈینگی کے پھیلاؤ پر قابو پانے کی میونسپل کوششوں سے متعلق تھا، جس میں کہا گیا تھا کہ غیر قانونی تعمیرات اور بری طرح سے منظم سیوریج اس کے لیے ذمہ دار ہیں۔ اسی مہینے میں، انھوں نے کہا کہ دہلی حکومت کی طرف سے قائم کردہ کم از کم اجرت ناکافی ہے اور دہلی حکومت سے نئی تجاویز کے ساتھ جواب دینے کو کہا، عوامی پیشاب کی تعمیر کی اجازت دینے پر دہلی حکومت اور شمالی دہلی میونسپل کارپوریشن پر تنقید کی۔ ایک الیکٹریکل ٹرانسفارمر کے تحت، حفاظتی خدشات کا حوالہ دیتے ہوئے، اور دہلی اور میونسپل حکومتوں کو فلاحی اسکیموں کو مناسب طریقے سے نافذ کرنے میں ناکامی پر سرزنش کی۔

حوالہ جات
---------

1. ↑  "Illegal construction, poor sewage responsible for dengue: HC"۔ DNA India (بزبان انگریزی)۔ 2017-05-12۔ اخذ شدہ بتاریخ 25 اکتوبر 2020
2. ↑  "Can't pass blanket order on plea to restrain MPs, MLAs: HC"۔ DNA India (بزبان انگریزی)۔ 2017-05-02۔ اخذ شدہ بتاریخ 25 اکتوبر 2020
3. ↑  "Book Maligns My Image, Baba Ramdev Tells Delhi High Court"۔ NDTV.com۔ اخذ شدہ بتاریخ 25 اکتوبر 2020
4. ↑  "5 judges appointed to Delhi high court"۔ The Times of India (بزبان انگریزی)۔ 7 November 2016۔ اخذ شدہ بتاریخ 25 اکتوبر 2020
5. ↑  "Delhi High Court gets five new judges"۔ The Indian Express (بزبان انگریزی)۔ 2016-11-08۔ اخذ شدہ بتاریخ 25 اکتوبر 2020
6. ↑  "Non-implementation of welfare schemes: HC pulls governments"۔ DNA India (بزبان انگریزی)۔ 2017-05-04۔ اخذ شدہ بتاریخ 25 اکتوبر 2020